## Pravilnik o izmjenama i dopunama Pravilnika o uvjetima i postupku ostvarivanja prava na jednokratnu novčanu pomoć

### NN 32/2014 (12.3.2014.), Pravilnik o izmjenama i dopunama Pravilnika o uvjetima i postupku ostvarivanja prava na jednokratnu novčanu pomoć

MINISTARSTVO BRANITELJA

584

Na temelju članka 108. stavka 1. točke 14. Zakona o pravima hrvatskih branitelja iz Domovinskog rata i članova njihovih obitelji (»Narodne novine«, broj 174/04., 92/05., 02/07., 107/07., 65/09., 137/09., 146/10., 55/11., 140/12., 33/13. i 148/13.), ministar branitelja donosi

PRAVILNIK

O IZMJENAMA I DOPUNAMA PRAVILNIKA O UVJETIMA I POSTUPKU OSTVARIVANJA PRAVA NA JEDNOKRATNU NOVČANU POMOĆ

Članak 1.

U Pravilniku o uvjetima i postupku ostvarivanja prava na jednokratnu novčanu pomoć (»Narodne novine«, broj 49/13.), u članku 2. stavak 1. točka 5., iza alineje 11. dodaje se nova alineja 12. koja glasi:

»– zajamčena minimalna naknada u najvišem iznosu predviđenim propisima o socijalnoj skrbi,«

Dosadašnja alineja 12. postaje alineja 13.

Točka 8. mijenja se i glasi:

« 8. Teška akutna, teška kronična ili maligna bolest – bolest koja se nalazi na Popisu teških akutnih, teških kroničnih ili malignih bolesti, koji je sastavni dio ovoga Pravilnika.«

Točka 9. mijenja se i glasi:

»9. Teška ozljeda – tjelesna ozljeda temeljem koje je osoba zadržana na bolničkom liječenju u najmanjem trajanju od 10 dana neprekidno.«

Članak 2.

U članku 9. stavak 1. točka e) mijenja se i glasi:

»e) potvrda liječnika primarne zdravstvene zaštite o teškoj akutnoj, teškoj kroničnoj ili malignoj bolesti temeljem koje se podnosi zahtjev za jednokratnu novčanu pomoć sa šifrom bolesti (MKB) i dijagnozom bolesti ispisanom na hrvatskom jeziku.«

Točka n) mijenja se i glasi:

»n) preslika medicinske dokumentacije za tešku ozljedu temeljem koje se podnosi zahtjev za jednokratnu novčanu pomoć odnosno otpusno pismo ili drugi dokaz iz kojeg je vidljivo trajanje bolničkog liječenja,«

Točka o) briše se.

Točke p), q), r) i s) postaju točke o), p), q) i r).

Članak 3.

U članku 10. stavak 1. točka »o) potvrda da li su korisnik i članovi njegova kućanstva, ostvarili pravo na obnovu stambenog prostora prema propisima o obnovi u slučaju iz članka 17. stavka 3. ovoga Pravilnika (nadležan Ured državne uprave, Služba za imovinskopravne poslove, odnosno Gradski ured za imovinskopravne poslove i imovinu grada u Gradu Zagrebu),« mijenja se i glasi:

»r) potvrda nadležnog tijela o ostvarenom pravu i visini zajamčene minimalne naknade,«.

Točka »p) uvjerenje o vlasništvu i korištenju motornih vozila, za korisnika i sve punoljetne članove kućanstva (nadležna policijska uprava /postaja prema mjestu prebivališta),« postaje točka s).

Točka q) briše se.

Članak 4.

U članku 12. stavak 1. riječi: »ili je korisnik prava na opskrbninu u istoj kalendarskoj godini« brišu se.

U točki a) riječi: »ili u postupku ostvarivanja prava na opskrbninu« brišu se.

Članak 5.

Članak 13. mijenja se i glasi:

»U postupku ostvarivanja prava iz članka 8. stavka 1. Uredbe, službena osoba u nadležnom prvostupanjskom tijelu, uz zahtjev za obavljanje očevida radi utvrđivanja jesu li ispunjeni uvjeti iz članka 8. stavka 1. točke c) Uredbe, dostavit će ministarstvu nadležnom za branitelje (u daljnjem tekstu: Ministarstvo) cjelokupan spis upravnog predmeta.

Ministarstvo će po dostavljenom zahtjevu odlučiti o potrebi obavljanja očevida te, ako za to postoji potreba, odrediti nadležan centar za psihosocijalnu pomoć ili Područnu jedinicu Ministarstva koja će obaviti očevid.

Očevid se obavlja iznimno, samo u slučajevima kada se iz dokaza koji se nalaze u spisu upravnog predmeta ne može utvrditi da li su ispunjeni uvjeti iz članka 8. stavka 1. točke c) Uredbe.

Obrazac zapisnika o očevidu je sastavni dio ovoga Pravilnika (Obrazac broj 6).«

Članak 6.

Članak 14. mijenja se i glasi:

»Ukoliko se tijekom postupka ostvarivanja prava na jednokratnu novčanu pomoć iz članka 6. stavka 1. Uredbe utvrdi da je podnositelj zahtjeva za jednokratnu novčanu pomoć ili član njegovog zajedničkog kućanstva ostvario pravo na zajamčenu minimalnu naknadu, potrebno je pribaviti sljedeće dokaze:

a) rješenje nadležnog tijela o priznatom pravu na zajamčenu minimalnu naknadu,

b) dokaze iz članka 10. stavka 1. točke b), c) i d) ovoga Pravilnika,

c) popunjen Obrazac broj 3,

d) dokaze iz članka 10. stavka 1. točke e), f) i g) ovoga Pravilnika, u slučaju ostvarenog prava na zajamčenu minimalnu naknadu u umanjenom iznosu,

e) dokaze kojima se utvrđuje postojanje situacije iz članka 7. stavka 1. točke a) do f) Uredbe.«

Članak 7.

U članku 19., iza riječi: »Registrirani osobni automobil stariji od 10 godina,« dodaju se riječi: »ostala registrirana motorna vozila starija od 20 godina,«

Članak 8.

U članku 25. stavak 1. točka b), iza riječi: »broju članova kućanstva,« dodaju se riječi: »osim po situaciji iz članka 7. točke f) Uredbe,«.

Članak 9.

U članku 26. stavak 1. točka a), riječi: »(osim u slučaju ostvarivanja pomoći na uzdržavanje)« brišu se.

U točki b), iza riječi: »broju članova kućanstva,« dodaju se riječi: »osim po situaciji iz članka 7. točke f) Uredbe,«.

U stavku 3., riječ »viša« na kraju rečenice zamjenjuje se riječju: »niža«.

Članak 10.

Iza članka 27. dodaje se članak 27.a koji glasi:

»Pravo na jednokratnu novčanu pomoć, po osnovi članka 7. stavka 1. točke a), b), c) i d) Uredbe, korisnik može ostvariti jedanput u kalendarskoj godini, bez obzira na broj situacija po svakoj od navedenih osnova, sukladno odredbama Uredbe i ovoga Pravilnika.

Pravo na jednokratnu novčanu pomoć, po osnovi članka 7. stavka 1. točke e), f) i g) Uredbe korisnik može ostvariti više puta tijekom kalendarske godine, za svaku situaciju po navedenim osnovama, sukladno odredbama Uredbe i ovoga Pravilnika.

Ako dva ili više korisnika koji žive u zajedničkom kućanstvu ispunjavaju uvjete za stjecanje prava na jednokratnu novčanu pomoć po osnovi članka 7. stavka 1. točke a) i b) Uredbe, pravo na jednokratnu novčanu pomoć može ostvariti samo onaj korisnik u situaciji iz članka 7. stavka 1. točke a) Uredbe, sukladno odredbama Uredbe i ovoga Pravilnika.

Ako dva ili više korisnika koji žive u zajedničkom kućanstvu ispunjavaju uvjete za stjecanje prava na jednokratnu novčanu pomoć po osnovi članka 7. stavka 1. točke c) i d) Uredbe, pravo na jednokratnu novčanu pomoć može ostvariti samo onaj korisnik u situaciji iz članka 7. stavka 1. točke c) Uredbe, sukladno odredbama Uredbe i ovoga Pravilnika.

Ako dva ili više korisnika koji žive u zajedničkom kućanstvu ispunjavaju uvjete za stjecanje prava na jednokratnu novčanu pomoć po osnovi članka 7. stavka 1. točke b), d) i f) Uredbe, pravo na jednokratnu novčanu pomoć može ostvariti jedan korisnik, a u slučaju više istovremenih zahtjeva, iznos jednokratne novčane pomoći im pripada u jednakim dijelovima, sukladno odredbama Uredbe i ovoga Pravilnika.

Ako dva ili više korisnika koji žive u zajedničkom kućanstvu ispunjavaju uvjete za stjecanje prava na jednokratnu novčanu pomoć po osnovi iz članka 7. stavka 1. točke e) i g) Uredbe, pravo na jednokratnu novčanu pomoć može ostvariti jedan korisnik, a u slučaju više istovremenih zahtjeva, iznos jednokratne novčane pomoći im pripada u jednakim dijelovima, sukladno odredbama Uredbe i ovoga Pravilnika.

Situacije iz stavka 1., 2., 3., 4., 5. i 6. ovoga članka, na odgovarajući način se primjenjuju na slučajeve ostvarivanja prava na jednokratnu novčanu pomoć temeljem članka 8. Uredbe.«

Članak 11.

U članku 30. stavak 1. alineja 8. mijenja se i glasi:

»Popis teških akutnih, teških kroničnih ili malignih bolesti«.

PRIJELAZNA I ZAVRŠNA ODREDBA

Članak 12.

Sastavni dio ovoga Pravilnika je obrazac broj 2, tablica broj 1. i tablica broj 2.

Članak 13.

Ovaj Pravilnik objavit će se u »Narodnim novinama«, a stupa na snagu osmoga dana od dana objave.

Klasa: 011-02/13-0002/2

Urbroj: 522-04/1-3-14-4

Zagreb, 28. veljače 2014.

Ministar
Predrag Matić, v. r.

Obrazac broj 2

Zahtjev za priznavanje prava na jednokratnu novčanu pomoć iz članka 6. stavka 1. Uredbe

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nadležno upravno tijelo u županiji, odnosno gradu Zagrebu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime službene osobe

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona službene osobe

ZAHTJEV

Osobni podaci:

IME I PREZIME: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ADRESA PREBIVALIŠTA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MJESTO I DRŽAVA ROĐENJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DATUM ROĐENJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MBG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BROJ TELEFONA/MOBITELA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IME I PREZIME, PREBIVALIŠTE, BROJ TELEFONA OPUNOMOĆENIKA/ZAKONSKOG ZASTUPNIKA/SKRBNIKA (ako on postoji)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PODNOSITELJ ZAHTJEVA:

a) član obitelji smrtno stradaloga hrvatskog branitelja iz Domovinskog rata

b) hrvatski ratni vojni invalidi iz Domovinskog rata

c) hrvatski branitelj iz Domovinskog rata

Podnositelj zahtjeva ili član njegovog zajedničkog kućanstva ostvario pravo na zajamčenu minimalnu naknadu\*:

a) DA

b) NE

c) POSTUPAK PO PODNESENOM ZAHTJEVU U TIJEKU

(\*Napomena: U slučaju ostvarenog prava na zajamčenu minimalnu naknadu dostaviti presliku rješenja nadležnog tijela o priznatom pravu na zajamčenu minimalnu naknadu)

Član zajedničkog kućanstva podnositelja zahtjeva podnio ili ostvario pravo na jednokratnu novčanu naknadu:

a) DA, po osnovi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) NE

Osnova za podnošenja zahtjeva:

a) teška akutna, teška kronična ili maligna bolest korisnika (navesti koja)\_\_\_\_\_\_\_\_\_\_\_\_\_\_\_\_,

b) teška akutna, teška kronična ili maligna bolest člana uže obitelji korisnika koji žive u zajedničkom kućanstvu (navesti koja) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

c) teška ozljeda nastala uslijed nesretnog slučaja korisnika,

d) teška ozljeda nastala uslijed nesretnog slučaja članova uže obitelji korisnika, koji žive u zajedničkom kućanstvu,

e) elementarna nepogoda (požar, poplava, potres i sl.) u zajedničkom kućanstvu korisnika,

f) smrt člana uže obitelji korisnika, koji žive u zajedničkom kućanstvu,

g) redovni novčane prihodi u prethodnoj kalendarskoj godini ili u razdoblju od tri mjeseca prije podnošenja zahtjeva u tekućoj godini, mjesečno po članu zajedničkog kućanstva ne prelaze 25% od utvrđene proračunske osnovice u Republici Hrvatskoj.

VREMENSKO RAZDOBLJE ZA IZRAČUN PRIHODA:

a) prethodna godina

b) tri mjeseca prije podnošenja zahtjeva u tekućoj godini

IZJAVA O SUGLASNOSTI

Upoznat-a sam da se, sukladno čl. 6. st. 1., čl. 7. st. 1. i čl. 9. st. 1. i 2. Zakona o zaštiti osobnih podataka (NN br. 103/03., 118/06. i 41/08.), moji osobni podaci kao podnositelja zahtjeva za priznavanje prava na jednokratnu novčanu pomoć, temeljem Zakona o pravima hrvatskih branitelja iz Domovinskog rata i članova njihovih obitelji (NN br. 174/04., 92705., 02/07., 107/07., 65/09., 137/09., 146/10. i 55/11, 140/12, 33/13, 148/13) i podaci članova moje uže obitelji i kućanstva, prikupljaju isključivo u svrhu ostvarivanja traženog prava te da se u druge svrhe neće koristiti. Također sam informiran o identitetu voditelja zbirke. Dobrovoljno dajem svoje osobne podatke i podatke članova uže obitelji i kućanstva te privolu u smislu prikupljanja i obrade istih u navedenu svrhu.

U \_\_\_\_\_\_\_\_\_\_\_\_\_, dana \_\_\_\_\_\_\_\_\_\_     \_\_\_\_\_\_\_\_\_\_\_\_\_\_\_
                                                                  potpis

|  |  |  |
| --- | --- | --- |
| POPIS TEŠKIH AKUTNIH, TEŠKIH KRONIČNIH ILI MALIGNIH BOLESTI | | |
|  | ŠIFRA | BOLEST |
| 1 | A01 | Trbušni tifus i paratifus |
| 2 | A01.0 | Trbušni tifus uzročnik Salmonella typhi |
| 3 | A02.9 | Infekcije salmonelama s komplikacijama |
| 4 | A03.9 | Šigeloza nespecificirana |
| 5 | A05.1 | Botulizam |
| 6 | A15 | Tuberkuloza dišnih putova |
| 7 | A21 | Tularemija |
| 8 | A22 | Antraks |
| 9 | A23 | Bruceloza |
| 10 | A27 | Leptospiroza |
| 11 | A35 | Tetanus |
| 12 | A36 | Difterija |
| 13 | A37 | Hripavac (pertussis) |
| 14 | A39 | Meningokokna infekcija |
| 15 | A40 | Streptokokna sepsa |
| 16 | A41 | Ostale sepse |
| 17 | A42 | Aktinomikoza |
| 18 | A78 | Q-groznica |
| 19 | A80 | Akutni poliomijelitis |
| 20 | A82 | Bjesnoća |
| 21 | A84 | Virusni encefalitis koji prenose krpelji |
| 22 | B02 | Zoster (herpes zoster) |
| 23 | B15 | Akutni hepatitis |
| 24 | C00 – C14 | ZLOĆUDNE NOVOTVORINE USNE, USNE ŠUPLJINE I ŽDRIJELA |
| 25 | C15 | Zloćudna novotvorina jednjaka |
| 26 | C16 | Zloćudna novotvorina želuca |
| 27 | C17 | Zloćudna novotvorina tankoga crijeva |
| 28 | C18, C19, C20 | Zloćudna novotvorina debeloga crijeva (kolona) (rektuma) |
| 29 | C21 | Zloćudna novotvorina čmara (anusa) i analnog kanala |
| 30 | C22 | Zloćudna novotvorina jetre i intrahepatičnih žučnih vodova |
| 31 | C23 | Zloćudna novotvorina žučnog mjehura |
| 32 | C24 | Zloćudna novotvorina ostalih i nespecificiranih dijelova bilijarnoga trakta |
| 33 | C32 | Zloćudna novotvorina grkljana (larinksa) |
| 34 | C33 | Zloćudna novotvorina dušnika (traheje) |
| 35 | C34 | Zloćudna novotvorina dušnica (bronha) i pluća |
| 36 | C40 | Zloćudna novotvorina kostiju i zglobova hrskavice udova |
| 37 | C43 | Zloćudni melanom kože |
| 38 | C44 | Ostale zloćudne novotvorine kože |
| 39 | C46 | Kaposijev sarkom |
| 40 | C50 | Zloćudna novotvorina dojke |
| 41 | C51 | Zloćudna novotvorina stidnice (vulve) |
| 42 | C53 | Zloćudna novotvorina vrata maternice (cerviksa) |
| 43 | C56 | Zloćudna novotvorina jajnika (ovarija) |
| 44 | C57 | Zloćudna novotvorina ostalih i nespecificiranih |
| 45 | C60 | Zloćudna novotvorina spolnog uda (penisa) |
| 46 | C61 | Zloćudna novotvorina kestenjače (prostate) |
| 47 | C62 | Zloćudna novotvorina sjemenika (testisa) |
| 48 | C63 | Zloćudna novotvorina ostalih i nespecificiranih muških spolnih organa |
| 49 | C64 | Zloćudna novotvorina bubrega, osim bubrežne zdjelice |
| 50 | C65 | Zloćudna novotvorina bubrežne zdjelice |
| 51 | C66 | Zloćudna novotvorina mokraćovoda (uretera) |
| 52 | C67 | Zloćudna novotvorina mokraćnoga mjehura |
| 53 | C70 | Zloćudna novotvorina moždanih ovojnica (meningi) |
| 54 | C71 | Zloćudna novotvorina mozga |
| 55 | C72 | Zloćudna novotvorina kralježnične moždine, moždanih živaca i ostalih dijelova središnjeg živčanog sustava |
| 56 | C75 | Zloćudna novotvorina ostalih endokrinih žlijezda i srodnih struktura |
| 57 | C80 | Zloćudna novotvorina bez specificiranog sijela |
| 58 | C81 | Hodgkinova bolest |
| 59 | C82 | Non Hodgkin limfomi |
| 60 | C88 | Zloćudne imunoproliferativne bolesti |
| 61 | C90 | Multipli mijelom i zloćudne plazmocitne novotvor. |
| 62 | C91 | Limfatična leukemija |
| 63 | C92 | Mijeloična leukemija |
| 64 | D02 | Karcinom in situ srednjeg uha i dišnog sustava |
| 65 | D04 | Karcinom in situ kože |
| 66 | D06 | Karcinom in situ vrata maternice (cerviksa uterusa) |
| 67 | D25 | Lejomiom maternice |
| 68 | D27 | Dobroćudna novotvorina jajnika (ovarija) |
| 69 | D30 | Dobroćudna novotvorina mokraćnih organa |
| 70 | D33 | Dobroćudna novotvorina mozga i ostalih dijelova središnjeg živčanog sustava |
| 71 | D50-D89 | BOLESTI KRVI I KRVOTVORNOG SUSTAVA TE ODREĐENE BOLESTI IMUNOLOŠKOG SUSTAVA |
| 72 | D73 | Bolesti slezene |
| 73 | D86 | Sarkoidoza |
| 74 | E05 | Tireotoksikoza (hipertireoza) |
| 75 | E06 | Tireoiditis |
| 76 | E10 | Dijabetes melitus |
| 77 | E27 | Poremećaji nadbubrežne žlijezde |
| 78 | F00 | Demencija kod Alzheimerove bolesti |
| 79 | F03 | Nespecificirana demencija |
| 80 | F04 | Organski amnestički sindrom koji nije uzrokovan alkoholom i drugim psihoaktivnim tvarima |
| 81 | F06 | Ostali duševni poremećaji izazvani oštećenjem i disfunkcijom mozga i fizičkom bolešću |
| 82 | F20 | Shizofrenija |
| 83 | F23 | Akutni i prolazni psihotični poremećaji |
| 84 | (F30-F39) | AFEKTIVNI POREMEĆAJI (POREMEĆAJI RASPOLOŽENJA) NEUROTSKI, VEZANI UZ STRES I SOMATOFORMNI POREMEĆAJI |
| 85 | G00 | Bakterijski meningitis, nesvrstan drugamo |
| 86 | G04 | Encefalitis, mijelitis i encefalomijelitis |
| 87 | G20 | Parkinsonova bolest i srodni sindromi |
| 88 | G35 | Multipla skleroza |
| 89 | G40 | Epilepsija |
| 90 | G46 | Vaskularni sindromi mozga kod cerebrovaskularnih bolesti |
| 91 | G54 | Poremećaji živčanih korijena i pleksusa |
| 92 | G56 | Mononeuropatije ruke |
| 93 | G57 | Mononeuropatije noge |
| 94 | (G60-G64) | POLINEUROPATIJE I OSTALI POREMEĆAJI PERIFERNOGA ŽIVČANOG SUSTAVA |
| 95 | G70 | Miastenija gravis i ostali mioneuralni poremećaji |
| 96 | G81 | Hemiplegija |
| 97 | G82 | Paraplegija i tetraplegija |
| 98 | G92 | Toksična encefalopatija |
| 99 | H05 | Bolesti očne šupljine |
| 100 | H25 | Senilna katarakta |
| 101 | H27 | Ostali poremećaji leće |
| 102 | H30 | Korioretinalna upala |
| 103 | H33 | Ablacije i rupture mrežnice |
| 104 | H40 | Glaukom |
| 105 | H43 | Poremećaji staklastog tijela |
| 106 | H44 | Poremećaji očne jabučice |
| 107 | H I01 | Reumatska groznica sa srčanom bolesti |
| 108 | I07 | Reumatske bolesti trikuspidalne valvule |
| 109 | I09 | Ostale reumatske bolesti srca |
| 110 | I11 | Hipertenzivna bolest srca |
| 111 | I20 – I25 | ISHEMIČNE BOLESTI SRCA |
| 112 | I21 | Akutni infarkt miokarda |
| 113 | I25 | Kronična ishemična bolest srca |
| 114 | I26 | Plućna embolija |
| 115 | I30 | Akutni perikarditis |
| 116 | I35 | Nereumatske bolesti aortne valvule |
| 117 | I38 | Endokarditis, valvula nespecificirana |
| 118 | I40 | Akutni miokarditis |
| 119 | I43 | Kardiomiopatija kod bolesti svrstanih drugamo |
| 120 | I44 | Atrioventrikularni blok i blok lijeve grane |
| 121 | I50 | Insuficijencija srca |
| 122 | I60 – I69 | CEREBROVASKULARNE BOLESTI |
| 123 | I60 | Subarahnoidalno krvarenje |
| 124 | I61.2 | Intracerebralno krvarenje u hemisferi, nespecificirano |
| 125 | I63 | Cerebralni infarkt |
| 126 | I64 | Inzult, nespecificiran kao krvarenje ili infarkt |
| 127 | I81 | Tromboza vene porte |
| 128 | I82 | Ostale embolije i tromboze vena |
| 129 | I83 | Varikozne vene nogu |
| 130 | I85 | Varikoziteti jednjaka |
| 131 | I97 | Bolesti cirkulacijskog sustava nastale nakon medicinskih postupaka |
| 132 | J15.8 | Druga bakterijska pneumonija |
| 133 | J15.9 | Bakterijska pneumonija, nespecificirana |
| 134 | J17 | Pneumonija u bolestima svrstanima drugamo |
| 135 | K21 | Gastroezofagealni refluks |
| 136 | K21.0 | Gastroezofagealni refluks s ezofagitisom |
| 137 | K40.2 | Obostrana preponska kila, bez opstrukcije ili gangrene |
| 138 | K40.3 | Jednostrana ili nespecificirana preponska kila |
| 139 | K41 | Bedrena kila (femoralna hernija) |
| 140 | K50.9 | Crohnova bolest, nespecificirana |
| 141 | K51.0 | Ulcerozni (kronicni) enterokolitis |
| 142 | K56 | Paraliticni ileus i opstrukcija crijeva bez hernije |
| 143 | K71 | Toksična bolest jetre |
| 144 | K75.0 | Apsces jetre |
| 145 | K81 | Upala žučnjaka (kolecistitis) |
| 146 | K83 | Ostale bolesti žučnog sustava |
| 147 | K83.0 | Upala žučovoda (kolangitis) |
| 148 | K85 | Akutna upala gušterače (akutni pankreatitis) |
| 149 | K86 | Ostale bolesti gušterače |
| 150 | L40 | Psoriasis |
| 151 | L51 | Erythema multiforme |
| 152 | M00 | Piogeni artritis |
| 153 | M02.9 | Reaktivna artropatija, nespecificirana |
| 154 | M05 – M14 | UPALNE POLIARTROPATIJE |
| 155 | M05.3 | Reumatoidni artritis koji zahvaća druge organe i sustave |
| 156 | M06 | Ostali reumatoidni artritisi |
| 157 | M14 | Artropatija kod ostalih bolesti svrstanih drugamo |
| 158 | M15 | Poliartroza |
| 159 | M15.0 | Primarna generalizirana (osteo)artroza |
| 160 | M15.8 | Ostale poliartroze |
| 161 | M23 | Unutrašnje ozljede koljena |
| 162 | M23.5 | Kronična nestabilnost koljena |
| 163 | M25 | Ostali poremećaji zgloba, nesvrstani drugamo |
| 164 | M32 | Sistemni lupus eritematozus |
| 165 | M33 | Dermatopolimiozitis |
| 166 | M36 | Sistemni poremećaji vezivnoga tkiva kod bolesti |
| 167 | M42 | Osteohondroza kralježnice |
| 168 | M43 | Ostale deformirajuće dorzopatije |
| 169 | M45 | Ankilozantni spondilitis |
| 170 | M47 | Spondiloza |
| 171 | M48 | Ostale spondilopatije |
| 172 | M50 | Bolesti cervikalnog diska |
| 173 | M51 | Druge bolesti intervertebralnog diska |
| 174 | M51.0 | Bolest lumbalnog i drugog intervertebralnog diska |
| 175 | M51.1 | Bolesti lumbalnog i drugog intervertebralnog diska s radikulopatijom |
| 176 | M66 | Spontani razdor zglobnih sveza i tetiva |
| 177 | M67 | Ostale bolesti zglobnih sveza i tetiva |
| 178 | M75.1 | Sindrom rotacijske manšete |
| 179 | M75.2 | Upala tetive dvoglavog nadlaktičnog mišića (tendinitis m.) |
| 180 | M75.9 | Oštećenje ramena, nespecificirano |
| 181 | M80 | Osteoporoza s patološkim prijelomom |
| 182 | M86 | Osteomijelitis |
| 183 | M86.6 | Drugi kronični osteomijelitis |
| 184 | M96 | Poremećaji mišićno-koštanog sustava koji se pojavljuju nakon određenih postupaka, nesvrstani drugamo |
| 185 | M99.4 | Stenoza živčanog kanala vezivnim tkivom |
| 186 | M99.7 | Stenoza intervertebralnih otvora (foramina) vezivnim tkivom |
| 187 | N00 | BOLESTI GENITOURINARNOG SUSTAVA |
| 188 | N00 | Akutni nefritički sindrom |
| 189 | N03 | Kronični nefritički sindrom |
| 190 | N13.0 | Hidronefroza s bubrežnom ili ureterskom opstrukcijom |
| 191 | N13.5 | Uropatija udružena s vezikoureterskim refluksom |
| 192 | N17-N19 | Bubrežna insuficijencija |
| 193 | N.23 | Nespecificirane bubrežne kolike |
| 194 | N28 | Drugi poremećaji bubrega i uretera, |
| 195 | (N30-N39) | Druge bolesti urinarnog sustava |
| 196 | N41.9 | Upalna bolest prostate, nespecificirana |
| 197 | N70 – N77 | UPALNE BOLESTI ŽENSKIH ZDJELIČNIH ORGANA (MALA ZDJELICA) |
| 198 | N80 | Endometrioza |
| 199 | N81.1 | Cistokela |
| 200 | (N99) | Poremećaji genitourinarnog sustava nakon operacije |
| 201 | O14 | Hipertenzija u trudnoći (uzrokovana trudnoćom) |
| 202 | O15 | Eklampsija |
| 203 | O20 | Krvarenje u ranoj trudnoći |
| 204 | O20.0 | Prijeteći pobačaj |
| 205 | O21 | Prekomjerno povraćanje u trudnoći (hyperemesis) |
| 206 | O22 | Venska bolest kao komplikacija u trudnoći, nespecificirana |
| 207 | O24 | Dijabetes melitus (šećerna bolest) u trudnoći |
| 208 | R64 | Kaheksija |
| 209 | T35 | Smrzotine multiplih lokalizacija i nespecificirane smrzotine |
| 210 | T86 | Neuspjeh i odbacivanje presađenih organa i tkiva |

TABLICA ZA ODREĐIVANJE VISINE JNP IZ ČL. 6. (TABLICA BROJ 1)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Broj članova kućanstva | | 1 član | | 2 člana | | 3 člana | | 4 člana | | 5 ili više članova | |
| PRIHOD po članu | | <498,9   kn | 498,9-831,5 kn | <498,9 kn | 498,9-831,5 kn | <498,9 kn | 498,9-831,5 kn | <498,9 kn | 498,9-831,5 kn | <498,9 kn | 498,9-831,5 kn |
| čl. 7. st. 1. Uredbe | točka a) | 3659 | 3326 | 3991 | 3659 | 4324 | 3991 | 4656 | 4324 | 4989 | 4656 |
| točka b) | x | x | 2993 | 2661 | 3326 | 2993 | 3659 | 3326 | 3991 | 3659 |
| točka c) | 3326 | 2993 | 3659 | 3326 | 3991 | 3659 | 4324 | 3991 | 4656 | 4324 |
| točka d) | x | x | 2993 | 2661 | 3326 | 2993 | 3659 | 3326 | 3991 | 3659 |
| točka e) | 2993 | 2661 | 3326 | 2993 | 3659 | 3326 | 3991 | 3659 | 4324 | 3991 |
| točka f) | 1663 | 1330 | 1663 | 1330 | 1663 | 1330 | 1663 | 1330 | 1663 | 1330 |
| točka g) | 998 | 665 | 1330 | 998 | 1663 | 1330 | 1996 | 1663 | 2328 | 1996 |

|  |  |  |  |  |  |  |  |
| --- | --- | --- | --- | --- | --- | --- | --- |
| TABLICA ZA ODREĐIVANJE VISINE JNP iz čl. 8. (Tablica broj 2) | | | | | | | |
| ZAPREKA | | prihodi veći od 25% | | vlasnici ili korisnici motornog vozila | | nekretnine koje ne služe za podmirenje osnovnih životnih potreba | |
| PRIHOD | | 831,5-1663 kn | 1664 – 3326 kn | do 1663 kn | 1664 – 3326 kn | do 1663 kn | 1664 – 3326 kn |
| čl. 7. st. 1. Uredbe | br. članova |  |  |  |  |  |  |
|  | 1 | 2495 | 2162 | 2827 | 2495 | 3160 | 2827 |
|  | 2 | 2661 | 2328 | 2993 | 2661 | 3326 | 2993 |
| točka a) | 3 | 2827 | 2495 | 3160 | 2827 | 3492 | 3160 |
|  | 4 | 2993 | 2661 | 3326 | 2993 | 3659 | 3326 |
|  | 5 i više | 3160 | 2827 | 3492 | 3160 | 3825 | 3492 |
|  | 1 | x | x | 1996 | 1663 | x | x |
|  | 2 | 1996 | 1663 | 2162 | 1829 | 2661 | 2328 |
| točka b) | 3 | 2162 | 1829 | 2328 | 1996 | 2827 | 2495 |
|  | 4 | 2328 | 1996 | 2495 | 2162 | 2993 | 2661 |
|  | 5 i više | 2495 | 2162 | 2661 | 2328 | 3160 | 2827 |
|  | 1 | 2328 | 1996 | x | x | x | x |
|  | 2 | 2495 | 2162 | 2661 | 2328 | 2993 | 2661 |
| točka c) | 3 | 2827 | 2328 | 2827 | 2495 | 3160 | 2827 |
|  | 4 | 2993 | 2495 | 2993 | 2661 | 3326 | 2993 |
|  | 5 i više | 3160 | 2661 | 3160 | 2827 | 3492 | 3160 |
|  | 1 | x | x | 1996 | 1663 | x | x |
|  | 2 | 1996 | 1663 | 2162 | 1829 | 2661 | 2328 |
| točka d) | 3 | 2162 | 1829 | 2328 | 1996 | 2827 | 2495 |
|  | 4 | 2328 | 1996 | 2495 | 2162 | 2993 | 2661 |
|  | 5 i više | 2495 | 2162 | 2661 | 2328 | 3160 | 2827 |
|  | 1 | 2162 | 1829 | 2495 | 2162 | 2827 | 3160 |
|  | 2 | 2328 | 1996 | 2661 | 2328 | 2993 | 3326 |
| točka e) | 3 | 2495 | 2162 | 2827 | 2495 | 3160 | 3492 |
|  | 4 | 2661 | 2328 | 2993 | 2661 | 3326 | 3659 |
|  | 5 i više | 2827 | 2495 | 3160 | 2827 | 3492 | 3825 |
|  |  | 1497 | 1164 | 1663 | 1330 | 1829 | 1497 |
|  |  |
| točka f) |  |
|  |  |
|  |  |
|  | 1 | x | x | 665 | 333 | 998 | 665 |
|  | 2 | x | x | 832 | 499 | 1164 | 832 |
| točka g) | 3 | x | x | 998 | 665 | 1330 | 998 |
|  | 4 | x | x | 1164 | 832 | 1497 | 1164 |
|  | 5 i više | x | x | 1330 | 998 | 1663 | 1330 |

32 12.03.2014 Pravilnik o izmjenama i dopunama Pravilnika o uvjetima i postupku ostvarivanja prava na jednokratnu novčanu pomoć

32 12.03.2014 Pravilnik o izmjenama i dopunama Pravilnika o uvjetima i postupku ostvarivanja prava na jednokratnu novčanu pomoć

Pravilnik, NN 32/2014-584